པཀྵིའི་མཚན་གནས་འབུལ་མཁན་རྒྱལ་པོ་བྷུ་ཡན་ཐུའི་སྐོར།འདི་མཆོད་གནས་སུ་བཀུར་མཁན་གྱི་སོག་པོའི་གོང་མ་བྷུ་ཡན་ཐུ་ནི་སེ་ཆེན་ཧན་གྱི་ཡང་ཚ་སྟེ།སེ་ཆེན་གྱི་སྲས་གསུམ་པ་ཆིང་གེམ་ལ་སྲས་གསུམ་ཡོད་པ་ལས་སྲས་གཉིས་པ་དྷརྨ་པཱ་ལའི་སྲས་གཉིས་པ་ཡིན་ཞིང་།འདིའི་མཚན་ལ་ཨ་ཡུར་པར་པ་ཏ་དང་སྲིད་ཁྲིར་འཁོད་པའི་མཚན་བྷུ་ཡན་ཐུ་ཡིན་ཞིང་འདི་སྲིད་ཁྲིར་འཁོད་དུས་ནི་ཕྱི་ལོ་༡༣༡༢དུང་དཀར་ཚིག་མཛོད་སོགས་སུ།ལྕགས་ཕག་༡༣༡༡ཞེས་འབྱུང་།ཡིན་པ་དང་།འདི་སྲིད་ཁྲིར་ལོ་དགུ་ལས་བཞུགས་མི་འདུག་ལ།མཁས་པ་འཇམ་པའི་དབྱངས་ལ་པཀྵིའི་མཚན་གནས་ཀྱང་སྲིད་ལོ་དགུའི་ནང་དུ་ཕུལ་བར་ངེས་སོ།།རྒྱལ་པོ་འདིས་བོད་ཀྱི་ཆོས་བརྒྱུད་རིས་མེད་ཀྱི་བླ་གྲྭ་མང་པོ་གདན་ཞུ་དང་མཆོད་གནས་སུ་བཀུར་འདུག་ཅིང་།རྒྱལ་པོ་འདིའི་མཚན་གྱི་འབྲི་ཚུལ་ལ།པོ་ཡན་ཐུ་རྒྱལ་པོ།བུ་ཡན་དུ།བྷཱུ་ཡན་དུ།བཱོ་ཡན་ཐུ།བཱོ་ཡན་ཐྭོ།བཱོ་ཡན་ཐོ་སོགས་འབྱུང་ངོ་།།